"הלוואי שהיינו חושדים מראש שיקרה משהו כזה, אבל פשוט כלום", אמר המנהל לוואלה! NEWS. "הוא בחור צעיר שלומד באוניברסיטה, לא היה לנו חשד לגביו. היינו מודיעים מיד. השב"כ הוא זה שמבצע את התחקיר ומחליט אם יש למישהו מניעה להיכנס או לא. בבוקר הם עוברים בידוק במחסומים, וברגע שהוא עבר בבוקר את הבידוק - לא היה עליו שום כלי. במחסומים מתבצעת גם בדיקת ניירת וגם בדיקה פיזית".



הוא הבהיר כי הפיגוע מחבל במטרות הארגון. "הארגון קיים זה חמש שנים, אנחנו מביאים אנשים מהצד הפלסטיני ומכירים להם את הארץ דרך פגישות עם ישראלים. זה לא קשור לימין או שמאל או כיוון פוליטי. זה פעולה הומניטרית. זה חשוב ששני הצדדים יכירו אחד את השני. מה שקרה היום עצוב מאוד, זה פגע לנו מאוד במוניטין. חשיבות הפגישה עם האזרח הישראלי היא גבוהה. ברגע שאנחנו שהפעילות שלנו מסכנת את האזרח הישראלי, אנחנו נמנעים ממנה מיד ומדווחים לגורמים האחראי".